**REFERAT FRA MEDLEMSMØTE 31.10.2019**

Ilseng Pensjonistforening avholdt medlemsmøte i Ilseng Samfunnshus torsdag den 31.10.2019

Leder Rolv Bråthen kunne ønske 44 stk velkommen til kveldens møte. Han ønsket særskilt velkommen til «Bære Kåre», som skulle ta seg av musikk/underholdningen.

Møtet åpnet med allsang, Tømmerkojevisa.   
  
Av saker og skriv ble følgende nevnt:

* Referat fra forrige medlemsmøte og fra Eldredagen.
* Invitasjon til Livsgledekabareten i Rådhusteateret i Kongsvinger, og   
  til stor julemesse på Mai-haugen.
* Referat fra ledermøtet i PF Hedmark, hvor bl.a. kommunikasjonssjefen  
  i forbundet gav en spennende gjennomgang av temaene kommunikasjon  
  og medlemsverving.

Programmet for resten av året ble gjennomgått. Det ble spesielt orientert om «Harry-turen» til Charlottenberg den 26.11. Det er foreløpig påmeldt 46 stk til turen, og endelig påmeldingsfrist er 10.11. Avreise kl. 09oo, og stopp i Sand på tur til Sverige. Før hjemreise, juletallerken med riskrem på Grenserasten. Pris for medlemmer kr. 300,- pr. pers., og for ikke-medlemmer kr. 400,-.  
  
Neste møte, den 21.11., er temaet «Demens», og demenskoordinator i Stange, Silje Gillund, kommer og orienterer rundt aktuelle sider ved dette temaet.

Årets julebord/juleavslutning blir 12.12. God, varm julemat, med riskrem og kaffe, til pris 300,- kr. pr. kuvert. Vi får dessuten besøk fra Hallvard Olestad.  
Påmelding på møtet i november.

Deretter gav leder en orientering om hvilken prosess styret ser for seg i forbindelse med utmeldingen fra PF. De som er kollektive medlemmer, beholder selvsagt sitt   
medlemskap i PF. Dersom andre ønsker å beholde sitt medlemskap i PF, må de inn i en annen pensjonistforening fra nyttår. Leder håpet at alle ville fortsette hos oss også i 2020.

Kaffepause, loddsalg og trekning gikk unna på vanlig måte til vanlig tidspunkter. Bære Kåre spilte flott musikk, og innimellom ble det også tid til en og annen historie. En runde med quiz skapte mye diskusjon og latter rundt bordene.

Som vanlig hadde vi fått fruktkurv fra Coop Marked, Ilseng, noe vi setter stor pris på.

Etter at gevinstene hadde havnet hos vinnerne, ble møtet avsluttet ca. kl. 21oo.  
Neste medlemsmøte er den 21. november. Da er det musikk av Bjørn Spellemann.

Rolv Bråthen  
møtereferent.